section_heading: Razredna knjiga
paragraph_text: Razredna knjiga sadrži podatke o učenicima, učiteljima/nastavnicima i nastavnim predmetima te o odgojno-obrazovnome radu i drugim aktivnostima u razrednome odjelu tijekom jedne školske godine. Brojčano označene stranice razredne knjige uvezane su u korice tvrdog uveza veličine 29,5 x 42 cm. Na prednjoj stranici razredne knjige upisuje se naziv i vrsta škole, razredni odjel i školska godina. Prva stranica sadrži naziv i vrstu obrazovnog programa, oznaku razrednoga odjela i školsku godina za koju se vodi te potpise ravnatelja i razrednika. Upute o vođenju razredne knjige nalaze se na unutarnjoj strani korica. Razrednu knjigu vodi razrednik, a na kraju školske godine zaključuje ju uz supotpis ravnatelja.